ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของ Hyundai Steel Company ที่มีแหล่งกำเนิดจากสาธารณรัฐเกาหลีพ.ศ. ๒๕๖๐ ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่อง ผลการพิจารณาบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครนสาธารณรัฐประชาธิปไตยประชาชนแอลจีเรีย สาธารณรัฐอินโดนีเซีย สาธารณรัฐสโลวักและประเทศโรมาเนีย ต่อไป พ.ศ. ๒๕๕๘ ลงวันที่ ๑๙ พฤษภาคม พ.ศ. ๒๕๕๘ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐเกาหลีซึ่งผลิตจาก Hyundai Steel Company ในอัตราร้อยละ๑๓.๙๖ ของราคา ซี ไอ เอฟ เป็นระยะเวลา ๕ ปี ตั้งแต่วันที่ ๒๓ พฤษภาคม พ.ศ. ๒๕๕๘เป็นต้นไป และคณะกรรมการพิจารณาการทุ่มตลาดและการอุดหนุนได้มีมติตามคำขอของ Hyundai Steel Company ในการประชุมครั้งที่๓/๒๕๕๙ เมื่อวันที่ ๒๙ เมษายน พ.ศ. ๒๕๕๙ให้เปิดการทบทวนอัตราอากรตอบโต้การทุ่มตลาดสินค้าดังกล่าวของ Hyundai Steel Company ที่มีแหล่งกำเนิดจากสาธารณรัฐเกาหลีกรมการค้าต่างประเทศจึงได้ออกประกาศกรมการค้าต่างประเทศ เรื่องเปิดการทบทวนอัตราอากรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของHyundai Steel Company ที่มีแหล่งกำเนิดจากสาธารณรัฐเกาหลี พ.ศ.๒๕๕๙ ลงวันที่ ๓ พฤษภาคม พ.ศ. ๒๕๕๙ นั้น คณะกรรมการพิจารณาการทุ่มตลาดและการอุดหนุนได้พิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของHyundai Steel Company ที่มีแหล่งกำเนิดจากสาธารณรัฐเกาหลี ในการประชุมครั้งที่ ๔/๒๕๖๐เมื่อวันที่ ๘ พฤษภาคม พ.ศ. ๒๕๖๐ โดยวินิจฉัยว่าสินค้าเหล็กแผ่นรีดร้อนชนิดเป็นม้วนและไม่เป็นม้วนของ Hyundai Steel Company ที่มีแหล่งกำเนิดจากสาธารณรัฐเกาหลีมีอัตราส่วนเหลื่อมการทุ่มตลาดเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรียสาธารณรัฐอินโดนีเซีย สาธารณรัฐสโลวัก และประเทศโรมาเนีย ต่อไป พ.ศ. ๒๕๕๘ลงวันที่ ๑๙ พฤษภาคม พ.ศ. ๒๕๕๘อาศัยอำนาจตามความในมาตรา๕ มาตรา ๖ มาตรา ๔๙ มาตรา ๕๖ มาตรา ๖๐ และมาตรา ๗๓ (๑)แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ.๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนของHyundai Steel Company ที่มีแหล่งกำเนิดจากสาธารณรัฐเกาหลี พ.ศ. ๒๕๖๐ข้อ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้เรียกเก็บอากรตอบโต้การทุ่มตลาดสำหรับการนำเข้าสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากสาธารณรัฐเกาหลีซึ่งผลิตโดย Hyundai Steel Company จากอัตราเดิมตามประกาศคณะกรรมการพิจารณาการทุ่มตลาดและการอุดหนุน เรื่องผลการพิจารณาทบทวนความจำเป็นในการใช้มาตรการตอบโต้การทุ่มตลาดสินค้าเหล็กแผ่นรีดร้อนชนิดเป็นม้วนและไม่เป็นม้วนที่มีแหล่งกำเนิดจากประเทศญี่ปุ่นสาธารณรัฐแอฟริกาใต้ สหพันธรัฐรัสเซีย สาธารณรัฐคาซัคสถาน สาธารณรัฐอินเดียสาธารณรัฐเกาหลี ไต้หวัน สาธารณรัฐเวเนซูเอลา สาธารณรัฐอาร์เจนตินา ประเทศยูเครน สาธารณรัฐประชาธิปไตยประชาชนแอลจีเรียสาธารณรัฐอินโดนีเซีย สาธารณรัฐสโลวัก และประเทศโรมาเนีย ต่อไป พ.ศ. ๒๕๕๘เป็นร้อยละ ๒.๘๑ ของราคา ซี ไอ เอฟข้อ๔ การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ข้อ ๕ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วัน นับแต่วันได้รับแจ้งคำวินิจฉัยประกาศ ณ วันที่ ๑๑พฤษภาคม พ.ศ. ๒๕๖๐อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนพิมพ์มาดา/ภวรรณตรี/จัดทำ๒๒ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๑ ง/หน้า ๖๐/๑๕ พฤษภาคม ๒๕๖๐